wickkiey/tamil-wikipedia-chunked huggingface dataset:
# யகியா சின்வார்

## இளமை

காசா பகுதியின் தெற்கு முனையில் உள்ள கான் யூனிசு அகதிகள் முகாமில் பிறந்த சின்வார், அபு இப்ராகிம் என்று பரவலாக அறியப்படுகிறார்.பாலத்தீனர்கள் ‘அல்-நக்பா’ (பேரழிவு) என்று அழைக்கும் சம்பவத்திற்குப் பிறகு அவரது குடும்பம் அகதிகளானார்கள்.  
1948 ஆம் ஆண்டு நடந்த இந்தச் சம்பவத்திற்கு பிறகு இசுரேல் என்ற நாடு உருவானது. அதைத் தொடர்ந்து நடந்த போரில் பாலத்தீனர்கள் அவர்களின் மூதாதையர் வீடுகளில் இருந்து பெருமளவில் இடம்பெயர்ந்தனர்.  
சின்வார் முதன்முதலாக 1982 ஆம் ஆண்டு, அவரது 19-வது வயதில் இசுரேலால் கைது செய்யப்பட்டார். பின்னர் மீண்டும் 1985 ஆம் ஆண்டு கைதான போது அமாசின் நிறுவனர் சேக் அகமது யாசினின் நம்பிக்கையைப் பெற்றார். சிறையில் அவருடன் நெருக்கம் அடைந்தார் என்றும் அமைப்பின் ஆன்மீகத் தலைவருடனான இந்த உறவு பின்னர் சின்வாருக்கு இயக்கத்திற்குள் ஒரு முக்கியத்துவத்தைக் கொடுத்தது என்றும் டெல் அவிவில் உள்ள தேசியப் பாதுகாப்பு ஆய்வுகள் நிறுவனத்தின் மூத்த ஆராய்ச்சியாளர் கோபி மைக்கேல் தெரிவித்தார்.  
அமாசு 1987ஆம் ஆண்டு நிறுவப்பட்ட இரண்டு ஆண்டுகளுக்குப் பிறகு, சின்வார் அக்குழுவின் உள்நாட்டுப் பாதுகாப்பு அமைப்பான அல்-மஞ்யை நிறுவினார்.  
1988 ஆம் ஆண்டு சின்வார் இரண்டு இசுரேலிய வீரர்களைக் கடத்திச் சென்று கொல்ல திட்டமிட்டதாகக் கூறப்படுகிறது. அதே ஆண்டு அவர் கைது செய்யப்பட்டார்.
2013-ஆம் ஆண்டு காசா பகுதியில் உள்ள அமாசின் அரசியல் பணியகத்தின் உறுப்பினராகத் தேர்ந்தெடுக்கப்பட்ட சின்வார், 2017-ஆம் ஆண்டு அவர் அதன் தலைவராக பொறுப்பேற்றார்.
# யகியா சின்வார்

## சின்வாரின் சிறை நாட்கள்

யாகியா சின்வார் தனது இளம் பருவத்தில் 1988-2011 வரையில் 22 ஆண்டுகள இசுரேலிய சிறைகளிலேயே கழித்தார். சில காலத்தை அவர் தனிமை சிறையிலும் கழித்தார். சிறையில் அவர் அமாசு அமைப்பில் ஊக்கம் பெற்றார். சின்வார் முதன்முதலாக 1982 ஆம் ஆண்டு, அவரது 19-வது வயதில் இசுரேலால் கைது செய்யப்பட்டார். 1988 கைது செய்யப்பட்டு 12 பாலத்தீனர்களைக் கொன்றதற்காக இசுரேல் நீதிமன்றத்தால் நான்கு ஆயுள் தண்டனைகள் விதிக்கப்பட்டன.  
2011-ஆம் ஆண்டு ஏற்பட்ட உடன்பாட்டின் படி இசுரேலிய பணயக்கைதியான இசுரேலிய ராணுவ வீரர் கிலாட் சாலிட்டிற்கு ஈடாக சிறையில் இருந்து 1,027 பாலத்தீனர்களும் இஸ்ரேலிய அரேபிய கைதிகளும் விடுவிக்கப்பட்டனர், விடுவிக்கப்பட்டவர்களில் இவரும் ஒருவர்.
# யகியா சின்வார்

## 2023 இசுரேல் மீதான அமாசின் தாக்குதல்கள்

2023 இசுரேல் மீதான அமாசின் தாக்குதல்களுக்கு மூளையாக செயல்பட்டவர் யாகியா சின்வார் என இசுரேல் குற்றம் சாட்டியது.
# யகியா சின்வார்

## இறப்பு

16 அக்டோபர் 2024 அன்று யாகியா சின்வார், இசுரேலிய பாதுகாப்புப் படைகளால் தெற்கு காசாக்கரையில் வைத்துக் கொல்லப்பட்டார்.
# இட்டெர்பியம்(III) அயோடேட்டு

**இட்டெர்பியம்(III) அயோடேட்டு** (*Ytterbium(III) iodate*) என்பது Yb(IO<sub>3</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். 200 பாகை செல்சியசு வெப்பநிலையில் தண்ணீரில் கரைக்கப்பட்ட இட்டெர்பியம் சல்பேட்டுடன் அயோடிக் அமிலத்தைச் சேர்த்து வினைபுரியச் செய்வதன் மூலம் இட்டெர்பியம்(III) அயோடேட்டின் இருநீரேற்றைத் தயாரிக்கலாம். a=8.685, b=6.066, c=16.687 Å, β=115.01° என்ற அணிகோவை அளவுருக்களுடன் P21/c என்ற இடக்குழுவில் இட்டெர்பியம்(III) அயோடேட்டு படிகமாகிறது.
# இஸ்மாயில் கனி

**இஸ்மாயில் கனி** (*Esmail Qaani*)(பிறப்பு:8 ஆகஸ்டு 1957 – கானாமல் போது 3 அக்டோபர் 2024)ஈரான் நாட்டின் இசுலாமிய புரட்சிகர பாதுகாப்புப் படையின் பிரிகேடியர் ஜெனரல் மற்றும் குத்ஸ் சிறப்புப் படையின் தலைமைப் படைத்தலைவர் ஆவார்.  
இவர் அக்டோபர் 2024ல் லெபனான் நாட்டில் ஹிஸ்புல்லா தலைவர் அசீம் சபி அல்-தீனை சந்தித்து உரையாடிக் கொண்டிருந்த போது, இஸ்ரேல் நாட்டின் வான் படை குண்டுவீச்சால் 3 அக்டோபர் 2024 முதல் கானாமல் போய் விட்டார்.
# இஸ்மாயில் கனி

## இதனையும் காண்க

- குத்ஸ் படைகள்
- 2024 ஈரான்-இஸ்ரேல் மோதல்
- காசீம் சுலைமானி
- அசன் நசுரல்லா
- அசீம் சபி அல்-தீன்
# கடோலினியம் அயோடேட்டு

**கடோலினியம் அயோடேட்டு** (*Gadolinium iodate*) என்பது Gd(IO<sub>3</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கடோலினியம் உலோகத்துடன் பெர் அயோடிக் அமிலத்தைச் சேர்த்து 180 பாகை செல்சியசு வெப்பநிலைக்குச் சூடுபடுத்தினால் கடோலினியம் அயோடேட்டு உருவாகும். நீரில் கடோலினியம் அயோடேட்டின் கரைதிறன் 0.893±0.002 (25 °செல்சியசு 103 மோல்·டெசிமீட்டர்−3). தண்ணீரில் எத்தனால் அல்லது மெத்தனால் சேர்ப்பது இதன் கரைதிறனைக் குறைக்கும்.
# சமாரியம்(III) அயோடேட்டு

## பண்புகள்

சமாரியம்(III) அயோடேட்டு பின்வருமாறு சிதைவடைகிறது.:  
:7 Sm(IO<sub>3</sub>)<sub>3</sub> → Sm<sub>5</sub>(IO<sub>6</sub>)<sub>3</sub> + Sm<sub>2</sub>O<sub>3</sub> + 9 I<sub>2</sub> + 21 O<sub>2</sub>  
சமாரியம்(III) அயோடேட்டு 200 °செல்சியசு வெப்பநிலையில் அயோடின் பெண்டாக்சைடு மற்றும் மாலிப்டினம் மூவாக்சைடுடன் நீர்வெப்ப வினைக்கு உட்பட்டு Sm(MoO<sub>2</sub>)(IO<sub>3</sub>)<sub>4</sub>(OH). சேர்மத்தைக் கொடுக்கிறது.
# குத்ஸ் படைகள்

**குத்ஸ் படைகள்** (*Quds Force*) என்பது ஈரான் நாட்டின் இசுலாமிய புரட்சிகர பாதுகாப்புப் படையின் சிறப்பு இராணுவப் பிரிவாகும்.இப்படையில் மொத்தம் 5,000 பேர் உள்ளனர். இதன் கட்டளை தளபதி பிரிகேடியர் ஜெனரல் இஸ்மாயில் கனி ஆவார். இப்படையின் முக்கியப் பணி வெளிநாடுகளில் இராணுவச் செயல்பாடுகள் மேற்கொள்தல்,வழக்கத்திற்கு மாறான போரிடல் மற்றும் இராணுவ உளவுப் பணி செய்வதாகும்.மேலும் குத்ஸ் படைகள் வெளிநாடுகளில் செயல்படும் ஹமாஸ் ஹிஸ்புல்லா மற்றும் அவ்திகள் போன்ற சியா பிரிவு போராளிகளுக்கு இராணுவப் பயிற்சி மற்றும் இராணுவ தளவாட உதவிகள் செய்கிறது. இப்படையின் தலைவராக இருந்த காசீம் சுலைமானியை அமெரிக்கப் படைகள் 3 அனவரி 2020 அன்று பாக்தாத் நகரத்தில் வைத்து கொன்றனர். எனவே குதஸ் படைகளின் கட்டளைத் தளபதியாக இஸ்மாயில் கனி நியமிக்கப்பட்டார்.
# குத்ஸ் படைகள்

## கலந்து கொண்ட போர்கள்

- ஈரான் – ஈராக் போர்
- சோவியத்–ஆப்கான் போர்
- 1982 லெபனான் போர்
- போஸ்னியாப் போர்
- தெற்கு லெபனான் மோதல்கள் (1985–2000)
- ஆப்கானித்தானில் போர் (2001–2021)
- சிரிய உள்நாட்டுப் போர்
# குத்ஸ் படைகள்

## இதனையும் காண்க

- இசுலாமிய புரட்சிகர பாதுகாப்புப் படைகள்
- காசீம் சுலைமானி
- இஸ்மாயில் கனி
# காசிம் சுலைமானி

**காசிம் சுலைமானி** (*Qasem Soleimani*) (11 மார்ச் 1957-இறப்பு: 3 சனவரி 2020), ஈரான் நாட்டின் இசுலாமிய புரட்சிகர பாதுகாப்புப் படைகளின் தலைமை படைத்தலைவராக 1998 முதல் இருந்தவர். 2020ல் குத்ஸ் படைகளின் தலைமைப் படைத்தலைவராக பணியாற்றும் போது, அமெரிக்க ஐக்கிய நாட்டின் இராணுவத்தின் ஆளில்லாத வானூர்தி மூலம் பாக்தாத் நகரத்தில் வைத்து 3 சனவரி 2020 அன்று காசிம் சுலைமானி சுட்டுக் கொல்லப்பட்டார்.
# சான் ஆப்பீல்டு

**சான் ஆப்பீல்டு (ஜான் ஜோசப் ஹாப்பீல்டு)** (*John Hopfield*; பிறப்பு: சூலை 15, 1933) என்பவர் நோபல் பரிசு பெற்ற அமெரிக்கர் ஆவார். இவர் 1982ஆம் ஆண்டில் நரம்பியல் வலைப்பிணையம் இணைந்த ஆய்வுக்காக மிகவும் பரவலாக அறியப்பட்டார். நரம்பியல் வலைப்பிணைய மாதிரி இப்போது பொதுவாக ஹாப்பீல்ட் வலைப்பிணையம் என்று அழைக்கப்படுகிறது. இருப்பினும் இந்த மாதிரி இவரது பணிக்கு முன்பே கருத்தியல் செய்யப்பட்டது. செயற்கை வலையமைப்பில் இவரின் பணிக்காக 2024ஆம் ஆண்டில் இயற்பியலுக்கான நோபல் பரிசு வழங்கப்பட்டது.
# சான் ஆப்பீல்டு

## வாழ்க்கை வரலாறு

1933ஆம் ஆண்டில் போலந்து இயற்பியலாளர் ஜான் ஜோசப் ஹாப்பீல்ட் மற்றும் இயற்பியலாளரான ஹெலன் ஹாப்பைல்ட் ஆகியோருக்கு மகனாக ஹாப்பீல்டு பிறந்தார். ஹெலன் மூத்த ஹாப்பீல்டின் இரண்டாவது மனைவி ஆவார். இவர் ஹாப்பீல்டின் குழந்தைகளில் ஆறாவதாகவும் மூன்று குழந்தைகள் மற்றும் ஆறு பேரக்குழந்தைகளுடன் உள்ளனர்.  
1954ஆம் ஆண்டில் சுவர்த்மோர் கல்லூரியில் ஏ. பி. பட்டமும், 1958ஆம் ஆண்டில் கார்னெல் பல்கலைக்கழகத்தில் இயற்பியலில் முனைவர் பட்டமும் பெற்றார் (ஆல்பர்ட் ஓவர்ஹவுசர் மேற்பார்வையில்). பெல் ஆய்வகங்களில் கோட்பாடு குழுவில் இரண்டு ஆண்டுகள் கழித்த இவர், பெர்க்லியின் கலிபோர்னியா பல்கலைக்கழகத்தில் (பிரின்ஸ்டன் பல்கலைக்கழகம்) கலிபோர்னியா தொழில்நுட்ப நிறுவனம் (வேதியியல் மற்றும் உயிரியல்), பிரின்ஸ்டனில் பேராசிரியராகப் பணியாற்றினார். இங்கு இவர் மூலக்கூறு உயிரியலில் தகைசால் பேராசிரியராகப் பணியாற்றினார். சுமார் 35 ஆண்டுகளாக, பெல் ஆய்வகங்களுடன் வலுவான தொடர்பைக் கொண்டிருந்தார்.  
1986ஆம் ஆண்டில் இவர் கால்டெக்கில் கம்ப்யூடேஷன் மற்றும் நரம்பியல் அமைப்பு ஆய்வுகளில் முனைவர் திட்டத்தின் இணை நிறுவனராக இருந்தார். இவர் 2024ஆம் ஆண்டிற்கான இயற்பியலுக்கான நோபல் பரிசை வென்றார்.  
இவரது மிகவும் செல்வாக்குமிக்க ஆய்வுக் கட்டுரைகள் "படிகங்களின் சிக்கலான மின்கடத்தா மாறிலிக்குத் தூண்டுதலின் பங்களிப்பு" (1958) "வெப்பத்தால் செயல்படுத்தப்பட்ட உயிரியல் மூலக்கூறுகளுக்கு இடையிலான எலக்ட்ரான் பரிமாற்றம்" (1974) நீண்ட தூர எலக்ட்ரானின் பரிமாற்றங்களின் குவாண்டம் இயக்கவியலை விவரிக்கும் "இயக்க ஆதாரம் உயர் விவரக்குறிப்பு தேவைப்படும் உயிரியக்கச் செயல்முறைகளில் பிழைகளைக் குறைப்பதற்கான ஒரு புதிய வழிமுறை" (1974); "நரம்பியல் வலையமைப்பில் வெளிப்படையான கூட்டுக் கணக்கீட்டுத் திறன்களுடன் இயற்பியல் அமைப்புகள்" (1982) (ஹாப்பீல்டு வலையமைப்பு மற்றும் டி. டபிள்யூ. தாங்குடன், "உகப்பாக்கம் சிக்கல்களில் முடிவுகளின் நரம்பியல் கணக்கீடு" (1985) குறிப்பிடத்தக்கன. இவரது தற்போதைய ஆராய்ச்சி மற்றும் சமீபத்திய ஆவணங்கள் நரம்பியல் கணக்கீட்டில் செயல் திறன் நேரம் மற்றும் ஒத்திசைவைப் பயன்படுத்தக்கூடிய வழிகளில் முக்கியமாகக் கவனம் செலுத்துகின்றன.  
ஹாப்பீல்டு, தான் எவ்வாறு உயிர்இயற்பியலிலும், பின்னர் நரம்பியல் வலையமைப்பு ஆராய்ச்சியினை மேற்கொண்டது குறித்து ஒரு சுயசரிதை கட்டுரையில் விவரித்தார்.
# சான் ஆப்பீல்டு

## விருதுகளும் கௌரவங்களும்

உயிரியல் மூலக்கூறு தொகுப்பில் சரிபார்ப்பு செயல்முறை மற்றும் நரம்பியல் வலைப்பிணையத்தில் உள்ள ஈர்ப்புகளுடன் கூட்டு இயக்கவியல் மற்றும் கணினி பற்றிய விளக்கம் உள்ளிட்ட உயிரியலை இயற்பியல் செயல்முறைகளைப் புரிந்துகொள்வதில் இவரது பலதரப்பட்ட பங்களிப்புகளுக்காக 2001ஆம் ஆண்டில் ஐ. சி. டி. பி. யின் டிராக் பதக்கம் வழங்கப்பட்டது. ஒளி மற்றும் திடப்பொருட்களுக்கு இடையிலான தொடர்புகள் குறித்த ஹாப்பீல்டின் பணிக்காக அமெரிக்க இயற்பியல் சங்கத்தின் ஆலிவர் பக்லி பரிசு. 1973ஆம் ஆண்டில் தேசிய அறிவியல் அகாதமியின் உறுப்பினராகவும், 1975ஆம் ஆண்டில் அமெரிக்கக் கலை அறிவியல் அகாதமியின் உறுப்பினராகவும், 1988ஆம் ஆண்டில் அமெரிக்கத் தத்துவச் சங்கத்தின் உறுப்பினராகவும் ஹாப்பீல்டு தேர்ந்தெடுக்கப்பட்டார். 1985ஆம் ஆண்டில், ஹாப்பீல்டு அமெரிக்க அகாதமி யின் சாதனை தங்கத் தட்டி விருதைப் பெற்றார். 2005ஆம் ஆண்டில் ஆல்பர்ட் ஐன்ஸ்டீன் உலக அறிவியல் விருதைப் பெற்றார். 2006ஆம் ஆண்டில் அமெரிக்க இயற்பியல் சங்கத்தின் தலைவராக இருந்தார். ஹாக்பீல்டு 2022ஆம் ஆண்டு புள்ளிவிவர இயற்பியலில் போல்ட்ஸ்மேன் பதக்க விருதை தீபக் தாருடன் பகிர்ந்து கொண்டார்.  
"செயற்கை நரம்பியல் வலையப்பிணைய இயந்திரக் கற்றலைச் செயல்படுத்தும் அடித்தளக் கண்டுபிடிப்புகள் மற்றும் கண்டுபிடிப்புகளுக்காக" இவருக்கு 2024ஆம் ஆண்டின் இயற்பியலுக்கான நோபல் பரிசு ஜெப்ரி ஈ. இண்டனுடன் இணைந்து பெற்றுக்கொண்டார்.
# சான் ஆப்பீல்டு

## முனைவர் பட்ட மாணவர்கள்

ஹாக்பீல்டின் முனைவர் பட்ட மாணவர்களில் சர் டேவிட் மக்கே, டெர்ரி செஜ்னோவ்ஸ்கி, பெர்ட்ராண்ட் ஹால்பெரின், ஸ்டீவன் கிர்வின், எரிக் வின்ப்ரீ, டேவிட் பெராடன், லி சாவோப்பிங், எரிக் மஜோல்ஸ்னஸ் மற்றும் ஜோஸ் ஒனுச்சிக் ஆகியோர் அடங்குவர்.
# உருத்ர மதாப் ரே

**உருத்ர மதாப் ரே** (*Rudra Madhab Ray*) இந்தியாவைச் சேர்ந்த ஓர் அரசியல்வாதியாவார். 1937 ஆம் ஆண்டு நவம்பர் மாதம் 23 ஆம் தேதியன்று இவர் பிறந்தார். தசுபல்லா தொகுதியில் இருந்து ஒடிசா சட்டமன்றத்திற்கு மூன்று முறை சட்டமன்ற உறுப்பினராகத் தேர்ந்தெடுக்கப்பட்டார். இந்திய நாடாளுமன்றத்தில் இவர் உறுப்பினராக இருந்தார். 2009 ஆம் ஆண்டு நடைபெற்ற மக்களவைத் தேர்தலில் கந்தமாள் மக்களவைத் தொகுதியை பிரதிநிதித்துவப்படுத்தினார். கட்சி விரோத நடவடிக்கைகளில் ஈடுபட்டதாகக் கூறி பிச்சு சனதாதளத்திலிருந்து 2014 ஆம் ஆண்டு ஏப்ரல் மாதம் 12 ஆம் தேதியன்று இடைநீக்கம் செய்யப்பட்டார். பின்னர் பாரதிய சனதா கட்சியில் சேர்ந்தார். உருத்ரமதாப் நீண்டகால நோயினால் பாதிக்கப்பட்டு 2016 ஆம் ஆண்டு மே மாதம் 31 ஆம் தேதியன்று இறந்தார்.
# நித்யா ராமராஜ்

**நித்யா ராமராஜ்** (*Nithya Ramraj*) (பிறப்பு: செப்டம்பர் 20,1998) தமிழ்நாட்டைச் சேர்ந்த ஒரு இந்திய தடகள வீராங்கனை ஆவார். இவர் 100 மீட்டர் தடை ஓட்டங்களில் போட்டியிடுகிறார். சீனாவின் காங்சூ நகரில் 2022 நடந்த ஆசிய விளையாட்டுப் போட்டிகளில் இவர் இந்தியாவைப் பிரதிநிதித்துவப்படுத்தினார். தரவரிசையில் சிறந்த தடகள வீரர் ஜோதி யர்ராஜிக்கு பின்னால் தடை ஓட்டத்தில் தரவரிசையில் இந்தியாவின் 2ம் இடத்தைப் பிடித்தார்.
# நித்யா ராமராஜ்

## இளமை வாழ்க்கை

நித்யா, தமிழ்நாட்டின் கோயம்புத்தூரைச் சேர்ந்தவர். இவரது தந்தை சரக்குந்து ஓட்டுநராக் இருக்கிறார். இவரது தாயார் மீனா வீட்டு வேளை செய்கிறார். மூன்று சகோதரிகளில் இவர் இளையவர். இவருடன் ஒட்டிப் பிறந்த வித்யாவும் ஒரு தடகள வீரர் ஆவார். இவர்கள் இருவரும் ஆரம்பத்தில் வளைதடிப் பந்தாட்டத்தை விளையாடத் தொடங்கினர். இவரது தாயார் 7 ஆம் வகுப்பிற்கு ஈரோடு பெண்கள் விளையாட்டு பள்ளியில் சேர்ந்தார். பின்னர் அங்கு இவர்கள் தடகளத்திற்கு மாறினர். நித்யா வருமான வரித்துறையில் பணிபுரிந்து வருகிறார்.
- 2021: மார்ச் மாதத்தில், பட்டியாலாவில் உள்ள நேதாஜி சுபாஸ் தேசிய விளையாட்டு மைதானத்தில் நடைபெற்ற 24 வது தேசிய கூட்டமைப்பு கோப்பை மூத்தோர் தடகளப் போட்டிகளில் 100 மீ தடைகளில் இவர் மூன்றாவது இடத்தைப் பிடித்தார்.
- 2019: அக்டோபரில், சார்க்கண்டின் ராஞ்சியில் நடந்த 59 வது தேசிய ஓபன் தடகளப் போட்டிகளில் 100 மீட்டர் தடைகளில் இரண்டாவது இடத்தைப் பிடித்தார்.
- ஆகஸ்ட் மாதம், உத்தரப்பிரதேசத்தின் இலக்னோவில் நடைபெற்ற 9வது தேசிய மாநிலங்களுக்கு இடையேயான மூத்தோருக்கான தடகளப் போட்டிகளில் 100 மீட்டர் தடைகளில் இவர் நான்காவது இடத்தைப் பிடித்தார்.
# ஜோதி யர்ராஜி

## இளமை வாழ்க்கை

ஜோதி, ஆந்திராவின் விசாகப்பட்டினத்தைச் சேர்ந்தவர். இவரது தந்தை சூரியநாராயணன் ஒரு பாதுகாப்புக் காவலராகவும், இவரது தாயார் வீட்டு உதவியாளராகவும் பணிபுரிகிறார். விசாகப்பட்டினம் பழைய நகரத்தில் உள்ள போர்ட் உயர்நிலைப் பள்ளியில் பள்ளிப்படிப்பை முடித்தார். ஆச்சார்யா நாகார்ஜுனா பல்கலைக்கழகத்துடன் இணைந்த கல்லூரியில் தனது கல்வியை முடித்தார். ஆரம்பத்தில் இவர் ஒரு சீன தடகள வீரருடன் தவறான தொடக்கத்திற்காக தகுதி நீக்கம் செய்யப்பட்டார். ஆனால் பின்னர் ஓட்டத்தைத் தொடங்க அனுமதிக்கப்பட்டார். இறுதியில், ஒரு மதிப்பாய்வுக்குப் பிறகு, சீன தடகள வீரர் வு யான்னி தகுதி நீக்கம் செய்யப்பட்டார். இவர் வெள்ளிப் பதக்கத்திற்கு உயர்த்தப்பட்டார். 2023 ஆம் ஆண்டின் தொடக்கத்தில், கசக்கஸ்தானின் நூர் சுல்தான் நகரில் நடந்த 2023 ஆசிய உள்ள்ரங்க தடகளப்போட்டிகளில் வெள்ளிப் பதக்கம் வென்றதைத் தவிர, உள்ளரங்க 60 மீட்டர் தடைகளுக்கான தேசிய சாதனையை ஐந்து முறை முறியடித்தார்.  
2019 கோவிட் பெருந்தொற்று மற்றும் இவரது முதுகில் ஏற்பட்ட காயம் காரணமாக 2021 ஆம் ஆண்டில் கிட்டத்தட்ட எந்த நிகழ்வுகளிலும் பங்கேற்கவில்லை. ஆனால் 2022 ஆம் ஆண்டில் வலுவாக திரும்பி வந்தார். 2022 பொதுநலவாய விளையாட்டுப் போட்டிகளில் 100 மீட்டர் தடைகளில் இந்தியாவைப் பிரதிநிதித்துவப்படுத்தினார். மேலும் இறுதிப் போட்டியில் 5 வது இடத்தைப் பிடித்த இந்திய மகளிர் 4 X 100 மீட்டர் ரிலே அணியின் ஒரு பகுதியாக இருந்தார். இந்தியாவின் தேசிய விளையாட்டுப் போட்டிகளின் 2022 பதிப்பில், 100 மீட்டர் மற்றும் 100 மீட்டர் தடை தாண்டுதல் ஆகிய இரண்டிலும் இவர் தங்கம் வென்றார். அக்டோபர் 17,2022 அன்று, 13 விநாடிகளுக்குள் தடைகளை தாண்டிய முதல் இந்திய பெண் ஆனார். அந்த ஆண்டில் 100 மீட்டர் பெண்கள் தடைகளில் இரண்டாவது சிறந்த ஆசியர் எனவும் 11 வது சிறந்த ஆசியர் எனவும் ஆனார். 2022 இந்திய தேசியப் போட்டிகளில் , பெண்கள் பிரிவில் சிறந்த விளையாட்டு வீரராக இவர் தேர்ந்தெடுக்கப்பட்டார்.
# நார்வார் கோட்டை

**நார்வார் கோட்டை** (*Narwar Fort*) என்பது இந்தியாவில் மத்தியப் பிரதேசத்தில் சிவபுரி மாவட்டத்தில் நார்வாரில் மலை உச்சியில் அமைந்த கோட்டை ஆகும். இது தரை மட்டத்திலிருந்து 500 அடி உயரத்திலும், எட்டு சதுர கிலோ மீட்டர் பரப்பிலும் அமைந்துள்ளது. இது விந்திய மலைத் தொடரில் அமைந்துள்ளது. இக்கோட்டையினை காச்வாக ராஜ்புத் வம்சத்தினர் கட்டியதாகவும் சீரமைத்தகாவும் கூறப்படுகிறது. இவர்கள் 10ஆம் நூற்றாண்டில் நர்வார் பகுதியினை ஆக்கிரமித்தனர். காச்வாகா ராஜ்புத், பிரத்கரா ராஜ்புத், குவாலியரின் தோமர்கள் நார்வார் கோட்டையினை 12ஆம் நூற்றாண்டிலிருந்து தொடர்ச்சியாகக் கைப்பற்றினர். 14ஆம் நூற்றாண்டில் மால்வா சுல்தானகத்தினர் இக்கோட்டையினைக் கைப்பற்றினர். 15ஆம் நூற்றாண்டின் முற்பகுதியில் ஜாலா தலைவர்களால் இக்கோட்டைக் கைப்பற்றப்பட்டு ஜாகலா ஆட்சியாளர்களிடம் இருந்தது. இது பின்னர் பிரித்தானிய அரசின் கீழ் செயல்பட்ட சமசுதானமாக மாறியது.
# சந்தர் மோகன்

**சந்தர் மோகன் பிஷ்னோய்** (*Chander Mohan*) ஓர் இந்திய அரசியல்வாதியும், அரியானா முன்னாள் துணை முதல்வரும் ஆவார். இவர் அரியானாவின் முன்னாள் முதலமைச்சர் பஜன்லால் பிஷ்னோயியின் மூத்த மகன் ஆவார். இவர் தற்போது இந்திய தேசிய காங்கிரசு கட்சியின் உறுப்பினராக உள்ளார். முன்பு இவர் அரியானா ஜன்கித் காங்கிரசு உறுப்பினராக இருந்தார். கல்கா சட்டமன்றத் தொகுதியிலிருந்து தொடர்ச்சியாக 4 முறை அரியானா சட்டமன்ற உறுப்பினராகத் தேர்ந்தெடுக்கப்பட்டுள்ளார். இவர் 2024 அக்டோபர் மாதம் நடைபெற்ற அரியானா சட்டப்பேரவைத் தேர்தலில் மீண்டும் போட்டியிட்டு 5ஆவது முறையாகச் சட்டமன்ற உறுப்பினராகத் தேர்வு செய்யப்பட்டுள்ளார்.
# சந்தர் மோகன்

## இளமையும் கல்வியும்

பிஷ்னோய் அரியானா அரசியல் குடும்பத்தில் பிறந்தார். இவரது தந்தை பஜன் லால் அரியானாவின் முன்னாள் முதலமைச்சராக இருந்தார். அதே நேரத்தில் இவரது தம்பி குல்தீப் பிஷ்னோயும் ஒரு அரசியல்வாதி ஆவார். பிஷ்னோய் சனாவரின் லாரன்சு பள்ளியில் கல்வி பயின்றார்.
# செவ்விரி இண்டன்

**செவ்விரி எவெரசுட்டு இண்டன்** (Geoffrey Everest Hinton) (பிறப்பு 6 திசம்பர் 1947) ஓர் பிரித்தானிய-கனடிய கணினி அறிவியலாளரும் அறியுணர்வு உளத்தியலாளரும் ஆவார். இவருடைய செயற்கை நரம்பிய வலைகளுக்கான ஆய்வுகளுக்காக அறியப்படுபவர். "செயற்கை நுண்ணறிவின் அறிவுத்தந்தை" ("Godfather of AI".) என்று போற்றப்படுபவர். இவர் சான் ஓப்பீலிடுடன் இணைந்து 2024 ஆம் ஆண்டிற்கான இயற்பியல் நோபல் பரிசை வென்றுள்ளார்.  
2013 முதல் 2023 வரை இவர் கூகுள் நிறுவனத்திலும் (கூகுள் மூளை திட்டத்தில்) தொராண்டோ பல்கலைக்கழகத்திலும் தன் நேரத்தைப் பங்கிட்டு பணியாற்றினார். மே 2023 இல் கூகுள் பணியில் இருந்து வெளிப்பட்டார். குறிப்பாக செயற்கை நுன்ணறிவின் தீவாய்ப்புகளைக் குறிப்பிட்டு வெளியேறினார்.  
1986 இல் தாவீது உருமெலார்த்து, உரோனாலடு வில்லியம்சு ஆகியோருடன் இண்டன் எழுதிய கட்டுரை பல படல செயற்கை நரம்பிய பிணைப்பு வலைக்கான பின்செல்லும் படிமுறைத்தீர்வு ("backpropagation algorithm") பெரிதும் வரவேற்பைப்பெற்றது. ஆனாலும் இதுவே முதன் முன்வைப்பு அன்று. ஆழக்கற்றல் என்னும் துறையில் இண்டன் முன்னணி ஆய்வாளராகக் கருதப்படுகின்றார். இண்டன் தன்னுடைய மாணவர்களுடன் கூட்டாக பணி செய்ய உருவாக்கிய ஆலெக்கசு நெட்டு (AlexNet) என்பது கணினி அடையாளம் காணும் உருவ முயற்சியில் புதிய திருப்புமுனையாகக் கருதப்பட்டது.  
2018 இல் இண்டன் யோசுவா பெங்கியோ, யான் இலீக்கன் ஆகியோருடன் இணைந்து தூரிங்கு விருதைப் பெற்றார். கணினித்துறையில் நோபல் பரிசு போன்ற பெருமை கொண்டது இப்பரிசு.
# செவ்விரி இண்டன்

## கல்வி

இண்டன் பிரிசுடலில் உள்ள கிளிப்டன் கல்லூரியிலும் கேம்பிரிட்ஜ் கிங்ஸ் கல்லூரியிலும் கல்வி பயின்றார். இயற்கை அறிவியல், கலை வரலாறு மற்றும் தத்துவம் போன்ற பல்வேறு பாடங்களுக்கு இடையே தனது பட்டத்தை மீண்டும் மீண்டும் மாற்றிய பிறகு, இறுதியில் 1970-இல் பரிசோதனை உளவியலில் இளங்கலை பட்டம் பெற்றார்.
# செவ்விரி இண்டன்

## இதனையும் காண்க

- சான் ஆப்பீல்டு
# சுகைல் உசைன் உசைனி

**சுகைல் உசைன் உசைனி** (**Hussein el-Husseini**), லெபனான் நாட்டின் ஹிஸ்புல்லாவின் தலைமையகப் படைத்தலைவரும், ஈரான் மற்றும் ஹிஸ்புல்லா இடையே போர்த் தளவாடங்கள் பரிமாற்றங்களை நிர்வகிப்பதிலும், ஹிஸ்புல்லா அமைப்புகளின் வரவு-செலவு திட்டங்களை கவணிப்பதிலும் முக்கியப் பங்கு வகித்தார். மேலும் லெபனான் மற்றும் சிரியாலிருந்து, இஸ்ரேலுக்கு எதிரான பயங்கரவாத தாக்குதல்களை ஒருங்கிணைத்தல் மற்றும் போருக்கான செயல்பாட்டுத் திட்டங்களை மேற்பார்வையிடுதலுக்கு பொறுப்பானவர்.
அத்துடன் ஹிஸ்புல்லாவின் இராணுவ நடவடிக்கைகள் மற்றும் துல்லியமாக வழிநடத்தும் ஏவுகணைகளைத் தயாரிப்பதற்கும், ஆயுதங்களை சேமிப்பதற்கும் பொறுப்பானவர். இவர் 1980 முதல் ஹிஸ்புல்லா அமைப்பில் இயங்கி வந்தார்.
# சுகைல் உசைன் உசைனி

## மறைவு

7 அக்டோபர் 2024 அன்று பெய்ரூத் நகரத்திலிருந்த சுகைல் உசைன் உசைனி, இஸ்ரேலிய வான் படையின் துல்லியத் தாக்குதலில், குண்டு வீசி கொல்லப்பட்டார்.
# சுகைல் உசைன் உசைனி

## இதனையும் காண்க

- அசன் நசுரல்லா
- அசீம் சபி அல்-தீன்
- அப்பாஸ்-அல்-முசாவி
- நயீம் காசிம்
- சுபி அல்-துபைலி
# அசர்வா சட்டமன்றத் தொகுதி

**அசர்வா சட்டமன்றத் தொகுதி** (*Asarwa Assembly constituency*) (தொகுதி வரிசை எண்:56) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *தர்சன வகேலா* ஆவார்.
# அசர்வா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 17, 18, 19, 20,
1. அசர்வா வார்டு எண் - 44. சாகிபாக் உட்பட துதேஷ்வர் வார்டு டெல்லி சக்லா வரை.
# அசர்வா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2012 | ரஜினிகாந்த் படேல் | பாரதிய ஜனதா கட்சி |
| 2017 | பிரதிப் பார்மர் |  |
| 2022 | தர்சன வகேலா | } |
# தாஸ்கரோய் சட்டமன்றத் தொகுதி

**தாஸ்கரோய் சட்டமன்றத் தொகுதி** (*Daskroi Assembly constituency*) (தொகுதி வரிசை எண்:57) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *பாபுபாய் படேல்* ஆவார்.
# தாஸ்கரோய் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண். - நரோடா 45, நிகோல் 46.
1. தஸ்க்ரோய் தாலுகா (பகுதி) கிராமங்கள் –
கன்சுபுரா, ஏனாசன், பிலாசியா, பர்தோல், வகெலால், கூகா, நவரங்புரா, ஜானு, லால்பூர், பர்குந்தா, பசுஞ்ச், குபத்தால், புவால்டி, குஹா, சந்தியல், கனியல், வடோத், பவ்டா, ஹர்னிவாவ், அண்ட்ரேல், ரனோத்ரா, கோவிந்ததா, சாவ்லாச்சு, புவல் படோதரா, கெரத்பூர், ரோப்டா, அஸ்லாலி, இலட்சுமிபுரா, கமோத், வன்சார், பத்ராபாத், விசால்பூர், பக்ரோல் பத்ராபாத், பல்டி கன்கச்சு, ஓடே, பிரனா, காம்டி, தேவ்டி, இஸ்தோலாபாத், பரேஜ்டி, சோசர், ஜெதல்பூர், கிராம்தா, மிரோலி, பத், நபுரா, டிம்பா, மகிஜ்தா, வசாய், நச்சு, பரேஜா, மிதியா, கத்வாடா, பதேவாடி, லம்பா, நந்தேச்சு
# தாஸ்கரோய் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2017 | பாபுபாய் படேல் | பாரதிய ஜனதா கட்சி |
| 2022 | பாபுபாய் படேல் | } |
# தோல்கா சட்டமன்றத் தொகுதி

**தோல்கா சட்டமன்றத் தொகுதி** (*Dholka Assembly constituency*) (தொகுதி வரிசை எண்:58) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *கீர்த்திசிங் சா்தார்சங் தபி* ஆவார்.
# தோல்கா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. தோல்கா தாலுகா
1. பாவ்லா தாலுகா (பகுதி) கிராமங்கள் - கவிதா, ரசம், ரூபால், சல்சாடா, சூவல் ரூபாவதி, ஜெக்டா, சியாடா, சகோதரா, தன்வாடா, பைலா, கல்யாண்கத், பாம்சரா, கங்காட், ரோகிகா, பகோதரா, குண்டனபரா, மேமர், திங்டா
# தோல்கா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2017 | பூபேந்திரசிங் மகுபா சூடசமா | பாரதிய ஜனதா கட்சி |
| 2022 | கீர்த்திசிங் சா்தார்சங் தபி | } |
# தண்டுகா சட்டமன்றத் தொகுதி

**தண்டுகா சட்டமன்றத் தொகுதி** (*Dhandhuka Assembly constituency*) (தொகுதி வரிசை எண்:59) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *கலுபாய் ரூபபாய் தபி* ஆவார்.
# தண்டுகா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. தண்டுகா தாலுகா
1. ரன்பூர் தாலுகா
1. பர்வாலா தாலுகா
1. தோலேரா தாலுகா
# தண்டுகா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| [ 2012 | இலால்ஜிபாய் கோலிபடேல் | பாரதிய ஜனதா கட்சி |  |
| 2017 | இராஜேஷ் கோகில் | இந்திய தேசிய காங்கிரசு |  |
| 2022 | கலுபாய் ரூபபாய் தபி | பாரதிய ஜனதா கட்சி | } |
# கோசியார்பூர் மக்களவைத் தொகுதி

**கோசியார்பூர் மக்களவைத் தொகுதி** (*Hoshiarpur Lok Sabha constituency*) வடஇந்தியாவில் பஞ்சாப் மாநிலத்தில் உள்ள இந்திய நாடாளுமன்றத்தின் 13 மக்களவை தொகுதிகளில் ஒன்றாகும்.
# கோசியார்பூர் மக்களவைத் தொகுதி

## சட்டமன்றத் தொகுதிகள்

கோசியார்பூர் மக்களவைத் தொகுதி பின்வரும் ஒன்பது சட்டமன்றத் தொகுதிகள் உள்ளன.
| 8 | சிறீ ஹர்கோபிந்த்பூர் (ப.இ.) | குர்தாசுபூர் | அமர்பல் சிங் | ஆஆக | இதேகா |
| --- | --- | --- | --- | --- | --- |
| 26 | போலத் | கபுர்தலா | சுக்பால் சிங் கைரா | இதேகா | ஆஆக |
| 29 | பக்வாரா (ப.இ.) | பல்விந்தர் சிங் தலிவால் | இதேகா | ஆஆக |  |
| 39 | முகேரியன் | கோசியார்பூர் | ஜாங்கி லால் மகாஜன் | பாஜக | பாஜக |
| 40 | தசுயா | கரம்பீர் சிங் குமன் | ஆஆக | பாஜக |  |
| 41 | உர்மர் | ஜஸ்வீர் சிங் ராஜா கில் | ஆஆக | இதேகா |  |
| 42 | சாம் சுராசி (ப.இ.) | ரவ்ஜோட் சிங் | ஆஆல | ஆஆக |  |
| 43 | கோசியார்பூர் | பிரம்ம சங்கர் ஜிம்பா | ஆஆக | பாஜக |  |
| 44 | சபேவால் (ப.இ.) | *காலியாக உள்ளது* | ஆஆக | } |  |
# கோசியார்பூர் மக்களவைத் தொகுதி

## நாடாளுமன்ற உறுப்பினர்கள்

| 1952 | திவான் சந்த் சர்மா | இந்திய தேசிய காங்கிரசு |  |
| --- | --- | --- | --- |
| 1957 | பல்தேவ் சிங் |  |  |
| 1962 | அமர் நாத் |  |  |
| 1967 | மேஜர் ஜெனரல் ஜெய் சிங் | பாரதிய ஜனசங்கம் |  |
| 1971 | தர்பாரா சிங் | இந்திய தேசிய காங்கிரசு |  |
| 1977 | பால்தேவ் பிரகாஷ் | ஜனதா கட்சி |  |
| 1980 | கியானி சைல் சிங் | இந்திய தேசிய காங்கிரஸ் (ஐ.) |  |
| 1984 | கமல் சவுத்ரி | இந்திய தேசிய காங்கிரசு |  |
| 1989 |  |  |  |
| 1991 |  |  |  |
| 1996 | கான்சீ ராம் | பகுஜன் சமாஜ் கட்சி |  |
| 1998 | கமல் சவுத்ரி | பாரதிய ஜனதா கட்சி |  |
| 1999 | சரண்ஜித் சிங் | இந்திய தேசிய காங்கிரசு |  |
| 2004 | அவினாஷ் ராய் கன்னா | பாரதிய ஜனதா கட்சி |  |
| 2009 | சந்தோசு சௌத் | இந்திய தேசிய காங்கிரசு |  |
| 2014 | விஜய் சாம்ப்லா | பாரதிய ஜனதா கட்சி |  |
| 2019 | சோம் பர்காஷ் |  |  |
| 2024 | ராஜ் குமார் சபேவால் | ஆம் ஆத்மி கட்சி | } |
# பெண்டைல் பெண்டனோயேட்டு

**பெண்டைல் பெண்டனோயேட்டு** (*Pentyl pentanoate*) என்பது C<sub>10</sub>H<sub>20</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஓர் எசுத்தரான இச்சேர்மத்தை C<sub>4</sub>H<sub>9</sub>COOC<sub>5</sub>H<sub>11</sub> என்ற அமைப்பு வாய்ப்பாட்டாலும் அடையாளப்படுத்தலாம். ஆப்பிள் பழத்தின் வாசனை அல்லது சுவையைப் பிரதிபலிக்கவும் சில சமயங்களில் அன்னாசிப்பழத்தின் வாசனையை அல்லது சுவையைப் பிரதிபலிக்கவும் நீர்த்த கரைசலாக இச்சேர்மம் பயன்படுத்தப்படுகிறது. பாரம்பரிய பெயரிடல் முறையைப் பயன்படுத்தி பெண்டைல் வலேரேட்டு அல்லது அமைல் பெண்டனோயேட்டு என இது குறிப்பிடப்படுகிறது. இனிப்புகள் போன்ற சுவையூட்டப்பட்ட பொருட்களின் உற்பத்தி போன்ற பல்வேறு இரசாயன பயன்பாடுகளுக்கு பெண்டைல் பெண்டனோயேட்டு பயன்படுத்தப்படுகிறது.
# பலராம் தாங்கி

**பலராம் தாங்கி** (*Balram Dangi*) என்பவர் இந்திய அரசியல்வாதியும் அரியானா சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். பலராம் தாங்கி 2024 அரியானா சட்டமன்ற தேர்தலில் மகம் சட்டமன்றத் தொகுதியில் இந்திய தேசிய காங்கிரசு கட்சி சார்பில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜம்மு காஷ்மீர் மக்களின் மாநாடு கட்சி

**ஜம்மு காஷ்மீர் மக்களின் மாநாடு கட்சி** (*Jammu and Kashmir People's Conference*) (சுருக்கமாக: JKPC) இந்தியாவின் ஜம்மு காஷ்மீர் ஒன்றியப் பகுதியில் செயல்படும் ஒரு அரசியல் கட்சி ஆகும். இக்கட்சி 1978ஆம் ஆண்டில் அப்துல் கனி லோன் மற்றும் இப்திகார் உசைன் அன்சாரி ஆகியோரால் நிறுவப்பட்டது. இக்கட்சிக்கு இந்தியத் தேர்தல் ஆணையம் அங்கீகாரம் வழங்கவில்லை. இக்கட்சியின் தற்போதைய தலைவர் சஜ்ஜாத் கனி லோன், பெருந்தலைவர் அப்துல் கனி வகீல் மற்றும் செயலாளர் இம்ரன் ராசா அன்சாரி ஆவார்.
# ஜம்மு காஷ்மீர் மக்களின் மாநாடு கட்சி

## 2024 ஜம்மு காஷ்மீர் சட்டமன்றத் தேர்தல்லில்

2024 சம்மு காசுமீர் சட்டப் பேரவைத் தேர்தலில் இக்கட்சி தனித்து போட்டியிட்டு 1 தொகுதியில் மட்டும் வென்றது.
# பங்சார்-பெட்டாலிங் ஜெயா மாற்றுவழிச் சாலை

**பங்சார்-பெட்டாலிங் ஜெயா மாற்றுவழிச் சாலை** (ஆங்கிலம்: *Bangsar–Petaling Jaya Bypass*); (மலாய்: *Lebuhraya Pintasan Bangsar – Petaling Jaya*), என்பது மலேசியா கோலாலம்பூர் நகரில் உள்ள ஒரு பெரிய நெடுஞ்சாலை ஆகும்.  
பங்சார் தொடங்கி கூட்டரசு சாலை 2 (மலேசியா) வரை செல்லும் இந்த நெடுஞ்சாலை, மிட் வெளி சிட்டி எனும் பேரங்காடி வளாகத்தைக் கடந்து செல்கிறது.  
இந்த நெடுஞ்சாலை கோலாலம்பூர் மாநகராட்சியால் *(Kuala Lumpur City Hall) (DBKL)* பராமரிக்கப்படுகிறது.
# பங்சார்-பெட்டாலிங் ஜெயா மாற்றுவழிச் சாலை

## சாலை மாற்றுவழிகளின் பட்டியல்

| குறிப்புகள் |  |  |
| --- | --- | --- |
| **வடக்கு**
**மாரோப் சாலை**
பங்சார் பாரு
புக்கிட் பண்டாராயா
புக்கிட் டாமன்சாரா
டாமன்சாரா நகர மையம் |  |  |
| **மிட் வெளி மேம்பாலம்** | **மேம்பாலம் கீழே**
**பங்சார் சாலை**
மாநகர மையம்
கோலாலம்பூர் சென்ட்ரல்
<code></code>
**புதிய பந்தாய் விரைவுச்சாலை**
பண்டார் சன்வே
சுபாங் ஜெயா மேம்பாலத்தின் தொடக்கம்/முடிவு |  |
| **மிட் வெளி மேம்பாலம்**
பங்சார் சாலை | **பங்சார் சாலை**
**வடகிழக்கு**
மாநகர மையம்
கோலாலம்பூர் சென்ட்ரல்  
**தென் மெற்கு**
பந்தாய் பாரு சாலை
<code>****</code> புதிய பந்தாய் விரைவுச்சாலை''' பண்டார் சன்வே
சுபாங் ஜெயா T-சந்திப்பு |  |
| **மிட் வெளி மேம்பாலம்**
**தொடருந்து கடவை பாலம்** |  |  |
| **மிட் வெளி மேம்பாலம்**
**கிள்ளான் ஆற்றுப்பாலம்** |  |  |
| **மிட் வெளி சிட்டி (கிழக்கு)** | **லிங்காரான் சையட் புத்ரா**
**மிட் வெளி சிட்டி**
மிட் வெளி பேரங்காடி
Zone A, B, C, D, E, F | பங்சார் நகரத்தில் இருந்து மட்டும் |
| **மிட் வெளி சிட்டி (வடக்கு)** | **மிட் வெளி சிட்டி**
Zone A, B, C, D, E, F | பங்சார் நகரத்தில் இருந்து மட்டும் |
| **மிட் வெளி சிட்டி (மேற்கு)** | **மேடான் சையட் புத்ரா செலாத்தான்**
**மிட் வெளி சிட்டி**
லிங்காரான் சையட் புத்ரா
மிட் வெளி பேரங்காடி
மிட் வெளி
Zone A, B, C, D, E, F | பங்சார் நகரத்தில் இருந்து மட்டும் |
| கூட்டரசு நெடுஞ்சாலை | **மேற்கு**  
**கூட்டரசு நெடுஞ்சாலை**
டாமன்சாரா
பெட்டாலிங் ஜெயா
சா ஆலாம்
கிள்ளான் சந்திப்பு | } |
# வாணி அறிவாளன்

முதுமுனைவர் வாணி அறிவாளன் தமிழ்ச் செவ்வியல் இலக்கிய ஆய்வறிஞரும் சென்னைப் பல்கலைக்கழகத் தமிழ்மொழித் துறையின் உதவிப் பேராசிரியரும் ஆவார்.<sup>1</sup> மேலும் திருக்குறள் ஆய்வு மையத்தின் பொறுப்புத் தலைவராகவும் பணியாற்றி வருகிறார்.
# வாணி அறிவாளன்

#### குடும்பப் பின்னணி

வாணி அறிவாளன் அவர்கள் திருநெல்வேலி மாவட்டம் இராதாபுரம் என்னும் ஊரில் பிறந்தவர். இவரது தந்தை இராதாபுரம் முன்னாள் ஊராட்சி மன்றத் தலைவர் தி. மு.பண்டாரசிவன், தாயார் காந்திமதி ஆவர். இவர் திருநெல்வேலி மனோன்மணியம் சுந்தரனார் பல்கலைக்கழகத்தின் மேனாள் துணைவேந்தர் பேராசிரியர் க. ப. அறவாணன் - அன்னை தெரசா மகளிர் பல்கலைக்கழகத்தின் முன்னைத் தமிழ்த்துறைத் தலைவர் பேராசிரியர் தாயம்மாள் அறவாணன் ஆகியோரது மருமகள் ஆவார்.  
இவரது கணவர் க. அ. அறிவாளன் இயற்பியல் ஆசிரியர் ஆவார். மகன்கள் அருணன், அகிலன் ஆகியோர் மருத்துவப் படிப்பில் உள்ளனர்.
# வாணி அறிவாளன்

#### கல்வி நிலை

மனோன்மணியம் சுந்தரனார் பல்கலைக்கழகத்தின் வாயிலாக இளம் அறிவியல், இளம் கல்வியியல் பட்டங்களைப் பெற்றவர்.  
அண்ணாமலைப் பல்கலைக்கழகத்தின் வாயிலாக இளநிலை இலக்கியம் (தமிழ்) பட்டமும், சமூகவியலில் முதுகலைப் பட்டமும் பெற்றவர்.  
சென்னைப் பல்கலைக்கழகத்தின் வாயிலாக முதுகலை (தமிழ்) பட்டம் பெற்றவர்.  
பச்சையப்பன் கல்லூரியின் தமிழ்ப் பேராசிரியராக விளங்கிய சா.வளவன் அவர்களை நெறியாளராகக் கொண்டு ‘பழந்தமிழ்ப் போர்மறவர்தம் புறவாழ்வும் அகவாழ்வும்’ என்னும் தலைப்பில் சென்னைப் பல்கலைக்கழகத்தில் முனைவர் பட்டம் பெற்றுள்ளார்.  
மேலும் செம்மொழித் தமிழாய்வு நடுவண் நிறுவனத்தின் வாயிலாகச் சங்க இலக்கியத்தில் முல்லைத்திணை குறித்து ஆய்வு நிகழ்த்தி முதுமுனைவர் பட்டமும் பெற்றுள்ளார்.<sup>2</sup>
# வாணி அறிவாளன்

#### ஆசிரியப் பணி

அறிஞர் அ.மு.பரமசிவானந்தம் அவர்கள் தோற்றுவித்த சென்னை வள்ளியம்மாள் கல்லூரியில் சில ஆண்டுகள் பணியாற்றியுள்ளார்.  
2014 ஆம் ஆண்டு முதல் சென்னைப் பல்கலைக்கழகத் தமிழ் மொழித்துறையில் பணியாற்றி வருகிறார். சென்னைப் பல்கலைக்கழகத் தமிழ்த்துறைகளின் வரலாற்றில் தமிழ்த் துறைக்குத் தேர்ந்தெடுக்கப்பட்ட முதல் பெண் பேராசிரியர் இவர் என்பது குறிப்பிடத்தக்கது.
# வாணி அறிவாளன்

#### எழுதியுள்ள ஆய்வு நூல்கள்

தொல்காப்பியம், சங்க இலக்கியம், திருக்குறள், சிலப்பதிகாரம் முதலிய செவ்வியல் இலக்கியங்களில் ஆழமான ஆய்வுகளை நிகழ்த்தி வரும் இவர் இதுவரை நூற்றுக்கும் மேற்பட்ட கருத்தரங்குகளில் ஆய்வுக் கட்டுரைகளை வழங்கியுள்ளார். 14 ஆய்வு நூல்களையும் வெளியிட்டுள்ளார்.  
1. *சங்க இலக்கியத் தேடல் (2009)*
1. *வீரம் விளைந்த நிலம் (2010) - (கரூர் தமிழ் இசைச் சங்கமும் திருக்குறள் பேரவையும் இணைந்து நடத்திய போட்டியில் மூன்றாம் பரிசைப் பெற்றது. முதற்பரிசைப் பெற்ற நூல் செந்தமிழ் அந்தணர் இரா.இளங்குமரனாரின் நூல் என்பது குறிப்பிடத்தக்கது.)*
1. *புதுநோக்கில் பழம்பாக்கள் (2012)*
1. *முல்லை: மண் - மக்கள் - இலக்கியம் (2015) - (கவிதை உறவு இலக்கிய அமைப்பின் 44-ஆம் ஆண்டு விழாவில், செவ்வியல் இலக்கியக் கட்டுரைகள் பிரிவில் இரண்டாம் பரிசைப் பெற்றது.)*
1. *சங்க இலக்கிய ஐயங்களும் தெளிவுகளும் (2016)*
1. *புறத்திணைச் சிந்தனைகள் (2017)*
1. *பாலைத்திணை மரபுக் கட்டுடைப்பும் அகநானூற்றுக் கட்டமைப்பும் (2019)*
1. *செவ்விலக்கியப் புரிதல்கள் (2020)*
1. *ஐந்திரம் நிறைந்த தொல்காப்பியன் (2020)*
1. *செவ்விலக்கியச் சொல்லாய்வுகள் (2021)*
1. *ஐந்திரம்: நுண்ணாய்வு (2022)*
1. *சிலம்பின் ஆய்வுச் சிலம்பல் (2022)*
1. *தொல்காப்பியச் சார்பெழுத்து மூன்றே! ஆனால் அவை... (2023)*
1. *திணையும் திணைப் பெயரீடுகளும் (2024)*  
**பதிப்பித்த கருத்தரங்க நூல்கள்**  
1. ‘கருத்து’ (2005)
1. ‘துளிர்’ (2009)
1. ‘வைரம்’ (2013)
1. ‘மயில்’ (2015)  
மேற்காணும் இவை நான்கும் ‘ஆர்’ கருத்தரங்கின் ஆய்வுக் கோவைகள் ஆகும்.  
1. பன்முக ஆய்வுக் களங்கள் - தேசியக் கருத்தரங்கம், இலக்கியா பதிப்பகம், வேலூர். ஐஎஸ்பிஎன். 978-81-930-882-8-9, ஆகஸ்டு, 2016.
1. திராவிட மொழிகளில் நாடக இலக்கியங்கள், பன்னாட்டுக் கருத்தரங்கம், இலக்கியா பதிப்பகம், வேலூர். ஐஎஸ்பிஎன். 978-81-930882-9-6, திசம்பர், 2016  
ஆகியவையும் இவரது பதிப்பில் அடங்கும்.  
**சென்னைப் பல்கலைக்கழகத் திருக்குறள் ஆய்வு மையம் சார்பில் பதிப்பித்த நூல்கள்**  
சென்னைப் பல்கலைக்கழகத் திருக்குறள் ஆய்வு மையத்தின் தலைவர் பொறுப்பிலும் செயல்பட்டு வரும் இவர் திருக்குறள் ஆய்வு மையத்தின்வழிப் பல கருத்தரங்குகளை நிகழ்த்தியுள்ளார். அவற்றில் சிலவற்றைப் பதிப்பித்தும் உள்ளார்.  
1. திண்டுக்கல் வளர் தமிழ் மன்றத்துடன் இணைந்து நடத்திய பன்னாட்டுக் கருத்தரங்கம், கட்டுரைத் தொகுதி - 2, ஐஎஸ்பிஎன். 978-81-920884-9-5, மே, 2023.
1. பேராசிரியர் சி. இலக்குவனார் ஐம்பதாம் நினைவாண்டுச் சிறப்புக் கருத்தரங்கத் தொகுதி. (செப்டம்பர், 2023)
1. உலகச் சான்றோர்கள் பார்வையில் திருக்குறள் - உலகச் சாதனை மாநாடு (சனவரி, 2025)
# வாணி அறிவாளன்

#### விருதுகளும் பரிசுகளும்

‘இளம் தமிழ் ஆய்வறிஞருக்கான குடியரசுத் தலைவர் விருது’ (2009 - 2010).<sup>3</sup> மேனாள் குடியரசு தலைவர் பிரணாப் முகர்ஜி அவர்களின் திருக்கரங்களால் பெற்றவர்.  
தமிழ்நாடு பொன்விழா ஆண்டின் ‘இளம் ஆய்வறிஞர்’ (2018) விருது பெற்றவர்.  
தமிழ் வளர்ச்சித் துறையின் சிறந்த ஆய்வு நூலுக்கான விருதை இரண்டு முறை பெற்றவர்.  
*‘முல்லை: மண் - மக்கள் - இலக்கியம்’* என்னும் நூலானது 2015-ஆம் ஆண்டிற்கான பரிசையும்*, ‘பாலைத்திணை மரபுக் கட்டுடைப்பும் அகநானூற்றுக் கட்டமைப்பும்’* என்னும் நூலானது 2020-ஆம் ஆண்டிற்கான தமிழ் வளர்ச்சித் துறையின் பரிசையும் பெற்றுள்ளது.  
=
# பரித்கோட் மக்களவைத் தொகுதி

**பரித்கோட் மக்களவைத் தொகுதி** (*Faridkot Lok Sabha constituency*) என்பது வட இந்தியாவில் பஞ்சாப் மாநிலத்தில் உள்ள இந்திய நாடாளுமன்ற 13 மக்களவைத் தொகுதிகளில் ஒன்றாகும்.
# பரித்கோட் மக்களவைத் தொகுதி

## சட்டமன்றப் பிரிவுகள்

தற்போது, பரித்கோட் மக்களவைத் தொகுதியில் பின்வரும் ஒன்பது சட்டமன்றத் தொகுதிகள்<nowiki/>உள்ளன.
| 71 | நிகல் சிங்வாலா (ப.இ.) | மோகா | மஞ்சித் சிங் பிலாஸ்பூர் | ஆஆக | சுயேச்சை |  |
| --- | --- | --- | --- | --- | --- | --- |
| 72 | பாக புரானா | அமிர்தபால் சிங் சுகானந்த் | ஆஆக | சுயேச்சை |  |  |
| 73 | மோகா | அமன்தீப் கவுர் அரோரா | ஆஆக | சுயேச்சை |  |  |
| 74 | தரம்கோட் | தேவிந்தர் சிங் லட்டி தோஸ் | ஆஆக | சுயேச்சை |  |  |
| 84 | கிதர்பாகா | முக்த்சர் சாகிப் | காலியாக உள்ளது | சுயேச்சை |  |  |
| 87 | பரித்கோட் | பரித்கோட் | குர்தித் சிங் சேகோன் | ஆஆக | ஆஆக |  |
| 88 | கொட்காபுரா | குல்தார் சிங் சந்த்வான் | ஆஆக | ஆஆக |  |  |
| 89 | ஜைட்டு (ப.இ.) | ஆஆக | சுயேச்சை |  |  |  |
| 90 | ராம்புரா புல் | பதிந்தா | பால்கர் சிங் சித்து | ஆஆக | சுயேச்சை | } |
# பரித்கோட் மக்களவைத் தொகுதி

## நாடாளுமன்ற உறுப்பினர்கள்

| 1977 | பிரகாஷ் சிங் பாதல் | சிரோமணி அகாலி தளம் |  |
| --- | --- | --- | --- |
| 1980 | குர்பிந்தர் கவுர் பிரார் | இந்திய தேசிய காங்கிரசு (இ.) |  |
| 1984 | பாய் சமீந்தர் சிங் | சிரோமணி அகாலி தளம் |  |
| 1989 | ஜகதீவ் சிங் குடியான் | சிரோமணி அகாலி தளம் (அ.) |  |
| 1991 | ஜக்மீத் சிங் பிரார் | இந்திய தேசிய காங்கிரசு |  |
| 1996 | சுக்பீர் சிங் பாதல் | சிரோமணி அகாலி தளம் |  |
| 1998 |  |  |  |
| 1999 | ஜக்மீத் சிங் பிரார் | இந்திய தேசிய காங்கிரசு |  |
| 2004 | சுக்பீர் சிங் பாதல் | சிரோமணி அகாலி தளம் |  |
| 2009 | பரம்சித் கவுர் குல்சன் |  |  |
| 2014 | சத்து சிங் | ஆம் ஆத்மி கட்சி |  |
| 2019 | முகமது சாதிக் | இந்திய தேசிய காங்கிரசு |  |
| 2024 | சரப்சீத் சிங் கல்சா | சுயேச்சை | } |
# ஜீயங் ஜாங்

## வாழ்க்கை குறிப்பு

ஜீயிங் குவாங்சௌவில் பிறந்தார்.  
1989 ஆம் ஆண்டில், இவரது 20 வயதில் சிலியல் உள்ள பள்ளி மாணவர்களுக்கு மேசைப் பந்தாட்டப் பயிற்சியாளராக பணிபுரிய சிலியில் இருந்து அழைப்பு வந்தது. அந்த அழைப்பை ஏற்ற ஜீயிங் பள்ளியில் விளையாட்டுப் பயிற்சியாளராக இணைந்தார். தன் மகனுக்கு மேசைப் பந்தாட்டத்தில் ஆர்வம் உள்ளதை அறிந்து தானே அவனுக்கு பயிற்சியாளராக ஆனார். இதையடுத்து 2003 ஆம் ஆண்டில் மீண்டும் விளையாடத் தொடங்கினார். 2004 மற்றும் 2005 ஆம் ஆண்டுகளில் தேசிய அளவிலான போட்டிகளில் வென்றார். இவரது மகன் அவராகவே போட்டிகளுக்கு பயணிக்கும் அளவுக்கு வளர்ந்தவுடன் இவர் போட்டிகளில் கலந்துகொள்வதை நிறுத்திக்கொண்டார்.  
நீண்டகாலம் மேசைப்பந்தாட்டத்தை விளாயாடமல் இருந்த இவர் கோவிட்-19 பெருந்தொற்று காலத்தில் பொழுது போக்கிற்காக மீண்டும் விளையாடத் துவங்கினார். ஆர்வம் காரணமாக நாள்தோறும் கடும் பயிற்சியை மேற்கொண்டார். பின்னர் இக்விக்கில் பிராந்திய போட்டிகளில் இவர் முதன்முதலில் போட்டியிட்டார். 2023 ஆம் ஆண்டு தென் அமெரிக்கன் மேசைப்பந்தாட்ட வாகையர் பெண்கள் அணிக்கு தகுதி பெற்றார். அங்கு, இவர் மகளிர் அணி போட்டியில் வென்றார். ஜீயிங் பின்னர் 2023 பான் அமெரிக்கன் விளையாட்டுப் போட்டிகளில் விளையாடினார். மகளிர் அணி நிகழ்வில் டேனீலா ஒர்டேகா மற்றும் பவுலினா வேகா ஆகியோருடன் வெண்கலத்தை வென்றார். ஒற்றையர் போட்டியின் முதல் சுற்றில் நான்கு செட் போட்டியில் மறுநுழைவு உள்ளிட்ட இவரது ஆட்டம், சிலியில் ஊடகங்களின் கவனத்தை ஈர்த்தது. சிலி ஜனாதிபதி கேப்ரியல் போரிக் கூட சமூக ஊடகங்களில் தனது வாழ்த்துக்களை அனுப்பினார்.  
இவர் 2024 கோடை ஒலிம்பிக் போட்டிகளில் விளையாட தகுதி பெற்றார். ஆனால் துவக்கச் சுற்றில் தோற்று முன்னேறவில்லை.
# ஜீயங் ஜாங்

## தனிப்பட்ட வாழ்க்கை

இவர் சிலியின், இக்விக் நகரில் சீனப் பொருட்களை விற்கும் நிறுவனத்தை நடத்திவருகிறார். இவருக்கு திருமணமாகி இரண்டு குழந்தைகள் உள்ளனர். இவர் சரளமாக ஸ்பானிஷ் பேசுகிறார்.
# குரூபர் மரபியல் பரிசு

**குரூபர் மரபியல் பரிசு** (*Gruber Prize in Genetics*) 2001ஆம் ஆண்டில் நிறுவப்பட்ட மரபியலில் கண்டுபிடிப்புகளுக்கான பன்னாட்டுப் பரிசாகும். இதனை கனெடிகட் நியூ ஹேவன் நகரில் உள்ள யேல் பல்கலைக்கழகத்தைத் தளமாகக் கொண்ட ஓர் இலாப நோக்கற்ற அமைப்பான குரூபர் அறக்கட்டளை நிறுவியது. இந்த விருதின் பரிசுத் தொகை 500,000 அமெரிக்க டாலர் ஆகும். குரூபர் அறக்கட்டளையால் நிறுவப்பட்ட மூன்று பன்னாட்டு விருதுகளில் இதுவும் ஒன்றாகும்.  
மரபியல் ஆராய்ச்சித் துறையில் சிறப்பான பங்களிப்புகளை வழங்கியதற்காக முன்னணி விஞ்ஞானிகளை மரபியல் பரிசு கவுரவிக்கிறது. அறக்கட்டளையின் பிற பன்னாட்டு விருதுகள் அண்டவியல், நரம்பியல், நீதி மற்றும் பெண்கள் உரிமைகள் ஆகியவற்றில் சாதனை புரிந்தவர்களுக்காக வழங்கப்படுகின்றன.
# குரூபர் மரபியல் பரிசு

## விருது பெற்றோர்

- 2001 ருடால்ப் ஜேனிசு
- 2002 எச். இராபர்ட் ஹார்விட்சு
- 2003 டேவிட் போட்சுடீன்
- 2004 மேரி கிளாரி கிங்
- 2005 இராபர்ட் ஹக் வாட்டர்சுடன்
- 2006 எலிசபெத் பிளாக்பர்ன், முனைக்கூறில் நிபுணத்துவம் பெற்ற உயிரணு உயிரியலாளர்
- 2007 வாசிங்டன் பல்கலைக்கழகத்தின் மேனார்ட் ஓல்சன், உயிர் தகவலியல் நிபுணர்
- 2008 ஆலன் சி. ஸ்ப்ராட்லிங், கார்னகி அறிவியல் நிறுவனம் மற்றும் ஹோவர்ட் ஹியூஸ் மருத்துவ நிறுவனம், பால்டிமோர் பழ ஈ மரபியல் குறித்த பணிக்காக
- 2009 ஜேனட் ரௌலி, சிகாகோ பல்கலைக்கழகத்தில் பிளம்-ரீஸ் புகழ்பெற்ற சேவை பேராசிரியர் (சிகாகோ பல்கலைக்கழகம்)
- 2010 ஜெரால்ட் பிங்க், மார்கரெட் மற்றும் ஹெர்மன் சோகோல் பேராசிரியர் எம்ஐடி
- 2011 ரொனால்ட் டபிள்யூ டேவிசு, இசுட்டான்போர்டு பல்கலைக்கழகம்
- 2012 டக்ளசு சி. வாலசு
- 2013 ஸ்வாந்தே பாவ்போ
- 2014 விக்டர் அம்புரோசு, மாசசூசெட்சு பல்கலைக்கழகம் டேவிட் பால்கோம், கேம்பிரிச்சுப் பல்கலைக்கழகம் மற்றும் கியரி உருவுக்குன், ஆர்வர்ட் பல்கலைக்கழகம்
- 2015 எமானுவேல் சார்ப்பெந்தியே, ஜெர்மனியில் தொற்று ஆராய்ச்சிக்கான ஹெல்ம்ஹோல்ட்சு மையம் மற்றும் செனிபர் தெளதுனா, கலிபோர்னியா பல்கலைக்கழகம், பெர்க்லி
- 2016 மைக்கேல் க்ரன்ஸ்டீன், கலிபோர்னியா பல்கலைக்கழகம், லாஸ் ஏஞ்சல்ஸ் (யு. சி. எல். ஏ.) மற்றும் சி. டேவிட் அல்லிஸ், ராக்பெல்லர் பல்கலைக்கழகம்
- 2017 ஸ்டீபன் ஜே. எல்லெட்ஜ், ஆர்வர்டு மருத்துவப் பள்ளி
- 2019 பெர்ட் வோகல்சுடீன் (ஜான்ஸ் ஹாப்கின்சு மருத்துவமனை, ஹோவர்ட் ஹியூசு மருத்துவ நிறுவனம்)
- 2020 போனி பாசுலர் (பிரின்செட்டன் பல்கலைக்கழகம், ஹோவர்ட் ஹியூசு மருத்துவ நிறுவனம்)
- 2021 ஸ்டூவர்ட் எச். ஆர்கின் (ஆர்வர்டு மருத்துவப் பள்ளி, ஹோவர்ட் ஹியூஸ் மருத்துவ நிறுவனம்)
- 2022 ரூத் லெக்மன் (வைட்ஹெட் நிறுவனம் மற்றும் எம்ஐடி) ஜேம்சு பிரைசு (பிரெட் ஹட்சின்சன் புற்றுநோய் ஆராய்ச்சி மையம்) மற்றும் ஜெரால்டின் சேடவுக்சு (ஜான்சு ஹாப்கின்சு பல்கலைக்கழக மருத்துவப் பள்ளி).
- 2023 ஆலன் ஜேக்கப்ஸோன் (மாசசூசெட்ஸ் சான் மருத்துவப் பல்கலைக்கழகம் மற்றும் லின் ஈ. மக்வாட் (ரோசெஸ்டர் மருத்துவப் பல்கலைக்கழகம்)
# பறவையியல் விருதுகளின் பட்டியல்

**பறவையியல் விருதுகளின் பட்டியல்** (*List of ornithology awards*) பறவையியல் தொடர்பான குறிப்பிடத்தக்க விருதுகள் அல்லது பறவைகள் ஆய்வு பற்றிய கட்டுரைகளுக்கான விருதுகளுக்கான பட்டியல் ஆகும். பறவையியல் விருது பறவையில் ஆய்வாளர்கள் மற்றும் அமெச்சூர் பறவை கண்காணிப்பாளர்களுக்கான விருதாகும். இந்தப் பட்டியலில் விருது வழங்கும் நாடுகளின் பெயரும் கொடுக்கப்பட்டுள்ளது.
# பறவையியல் விருதுகளின் பட்டியல்

## பட்டியல்

| ஐக்கிய அமெரிக்கா | பெர்க்சுட்ரோம் விருது | களப் பறவையியலாளர்கள் சங்கம் |  |
| --- | --- | --- | --- |
| ஐக்கிய இராச்சியம் | பெர்னார்ட் டக்கர் பதக்கம் | பிரித்தானிய பறவையியல் அறக்கட்டளை |  |
| ஐக்கிய அமெரிக்கா | ப்ரூஸ்டர் பதக்கம் | அமெரிக்க பறவையியல் சங்கம் |  |
| ஐக்கிய அமெரிக்கா | சாண்ட்லர் ராபின்சு விருது | அமெரிக்க பறவையியல் சங்கம் |  |
| ஐக்கிய அமெரிக்கா | கிளாடியா காட்டு விருது | அமெரிக்க பறவைகள் சங்கம் |  |
| ஐக்கிய இராச்சியம் | திலிசு ப்ரீசு பதக்கம் | பிரித்தானிய பறவையியல் அறக்கட்டளை |  |
| ஐக்கிய அமெரிக்கா | ஐசென்மேன் பதக்கம் | லின்னியன் நியூயார்க் சமூகம் |  |
| ஐக்கிய அமெரிக்கா | பிராங்க் எம். சாப்மேன் மானியம் | அமெரிக்க இயற்கை வரலாற்று அருங்காட்சியகம் |  |
| ஐக்கிய இராச்சியம் | காட்மேன்-சால்வின் பதக்கம் | பிரித்தானிய பறவையியல் வல்லுநர்கள் சங்கம் |  |
| ஆத்திரேலியா | ஜான் ஹோப்சு பதக்கம் | ஆத்திரேலிய அரச பறவையியல் வல்லுநர்கள் சங்கம் |  |
| ஐக்கிய அமெரிக்கா | லோய் மற்றும் ஆல்டன் மில்லர் ஆராய்ச்சி விருது | கூப்பர் பறவையியல் சங்கம் |  |
| ஐக்கிய அமெரிக்கா | லுட்லோ கிரிசுகாம் விருது | அமெரிக்க பறவைகள் சங்கம் |  |
| ஐக்கிய அமெரிக்கா | மார்கரெட் மோர்சு நைசு பதக்கம் | வில்சன் பறவையியல் சங்கம் |  |
| ஐக்கிய இராச்சியம் | பறவையியல் துறைக்கான மார்சு விருதுகள் | பிரித்தானியா பறவையியல் அறக்கட்டளை |  |
| நியூசிலாந்து | இராபர்ட் பல்லா நினைவு விருது | நியூசிலாந்தின் பறவையியல் சங்கம் |  |
| ஐக்கிய அமெரிக்கா | ராபர்ட் ரிட்ஜ்வே விருது | அமெரிக்க பறவைகள் சங்கம் |  |
| ஐக்கிய அமெரிக்கா | ஸ்கட்ச் விருது | களப் பறவையியலாளர்கள் சங்கம் |  |
| ஐக்கிய இராச்சியம் | பிரித்தானிய பறவையியல் ஒன்றிய பதக்கம் | பிரித்தானிய பறவையியல் வல்லுநர்கள் சங்கம் |  |
| ஆத்திரேலியா | டபிள்யூ. ராய் வீலர் மெடலியன் | பறவைகள் கண்காணிப்பு மற்றும் பாதுகாப்பு ஆத்திரேலியா | } |  
-
# இராபர்ட் ரிட்ஜ்வே விருது

**இராபர்ட் ரிட்ஜ்வே விருது** (*Robert Ridgway Award*) அல்லது பறவையியல் வெளியீடுகளுக்கான ஏபிஏ இராபர்ட் ரிட்ஜ்வே விருது என்பது வட அமெரிக்கப் பறவைகள் பரவல் மற்றும் கள அடையாளம் காணல் துறைகளில் குறிப்பிடத்தக்கப் பங்களிப்புகளைச் செய்த தனிநபருக்கு அமெரிக்க பறவையியல் சங்கம் வழங்கும் விருதாகும். இந்த விருது ஓர் எழுத்தாளர் அல்லது கலைஞரைக் கௌரவிக்கும் விருதாக வழங்கப்படுகிறது.  
பறவையியல் துறையில் பங்களிப்புக்காக ஏபிஏ வழங்கிய ஐந்து விருதுகளில் ஒன்றான இந்த விருது, பறவை முறைமையின் குறிப்பிடத்தக்கப் பணியைத் தொடங்கிய இராபர்ட் ரிட்ஜ்வே நினைவாகவும், பறவை அடையாளத்திற்கான முதல் வண்ண பெயரிடல் அமைப்புகளில் ஒன்றாகவும் பெயரிடப்பட்டுள்ளது.  
இந்த விருது முதலில் ஹரோல்ட் மேபீல்டுக்கு வழங்கப்பட்டது.
# இராபர்ட் ரிட்ஜ்வே விருது

## விருது பெற்றவர்களின் பட்டியல்

ஆதாரம்
| 2002 | ஹரோல்ட் மேபீல்ட் |
| --- | --- |
| 2004 | சூசன் எம். சுமித் |
| 2005 | ஸ்டீவ் என். ஜி. ஹோவெல் |
| 2006 | டொனால்ட் க்ரூட்ஸ்மா |
| 2007 | பில் கிளார்க் |
| 2008 | பில் தாம்சன் III |
| 2012 | ரிச்சர்ட் கிராசுலி |
| 2017 | ஜெர்ரி லிகோரி |
# புஷ்பா செந்தில் குமார்

**புஷ்பா செந்தில் குமார்** (*Pushpa Senthil Kumar*)(பிறப்பு: செப்டம்பர் 18,2001) தமிழ்நாட்டைச் சேர்ந்த இந்தியக் கூடைப்பந்தாட்ட வீராங்கனையாவார்.
# புஷ்பா செந்தில் குமார்

## இளமை

புஷ்பா, இந்தியாவின் தமிழ்நாட்டின் நாகப்பட்டினத்தைச் சேர்ந்தவர். தற்போது இவர் இந்திய இரயில்வேயில் பணிபுரிகிறார். உள்நாட்டு போட்டிகளில் இரயில்வேக்காக விளையாடுகிறார்.
# புஷ்பா செந்தில் குமார்

## தொழில்

2017 ஆம் ஆண்டில் தேசிய இளைஞர் அணியில் இடம்பெற்ற புஷ்பா, பன்னாட்டு கூடைப்பந்து கூட்ட்மைப்பின் 16 வயதுக்குட்பட்ட மகளிர் ஆசியப் போட்டிகளில் விளையாடினார். 2018 ஆம் ஆண்டில், அணியின் தலைவராக இருந்தார். மேலும், பன்னாட்டு கூடைப்பந்து கூட்டமைப்பு ஆசியாவில் சிறந்த வீரர்களின் பட்டியலில் இவரை 12வது இடத்தில் வைத்தது.  
2021 ஆம் ஆண்டில், மூத்தோர் தேசிய அணியில் இடம்பெற்று பன்னாட்டு கூடைப்பந்து கூட்ட்மைப்பின் மகளிர் ஆசிய கோப்பையில் விளையாடினார். 2023 ஆம் ஆண்டில், மார்ச் மற்றும் ஜூலை மாதங்களில் பன்னாட்டு கூடைப்பந்து கூட்ட்மைப்பின் ஆசியா 3x3 மகளிர் போட்டிகளில் விளையாடினார்.  
2018 ஆம் ஆண்டில், அமெரிக்காவின் தேசிய கூடைப்பந்தாட்ட அமைப்பு லாஸ் ஏஞ்சலசில் ஏற்பாடு செய்த நான்காவது வருடாந்திர கூடைப்பந்து முகாமில் பங்கேற்க இந்தியாவிலிருந்து ஒரே பெண்ணாக இவர் தேர்ந்தெடுக்கப்பட்டார்.
# கார்த்திகா விஜயராகவன்

**கார்த்திகா விஜயராகவன்** (*Karthika Vijayaraghavan*)(பிறப்பு: ஏப்ரல் 18,1988) இந்திய வம்சாவளியைச் சேர்ந்த துடுப்பாட்ட வீராங்கனை ஆவார். இவர் ஜெர்மனி மகளிர் தேசியத் துடுப்பாட்ட அணியின் இலக்குக் கவனிப்பாளர்-மட்டையாளராக விளையாடுகிறார்.
# கார்த்திகா விஜயராகவன்

## இளமை வாழ்க்கை.

கார்த்திகா இந்தியாவின் தமிழ்நாட்டின் ஆம்பூரில் பிறந்தார். குழந்தையாக இருந்தபோதே துடுப்பாட்டத்தில் மிகுந்த கொண்டிருந்தார். மேலும், தெருவோரத்தில் நடக்கும் விளையாட்டில் பங்கேற்றார். அதே சமயம் துடுப்பாட்டம் என்பது ஆண்களுக்கான விளையாட்டு என்ற கருத்து இருந்ததால், இவரது பெற்றோர் இவரை கூடைப்பந்தாட்டம் விளையாட ஊக்குவித்தனர். பெரியவரான போதிலும் 5 அடி 2 அங்குலம் மட்டுமே உயரமாக இருந்த போதிலும், கார்த்திகா தனது நான்காம் வகுப்பிலிருந்தே 14 ஆண்டுகள் கூடைப்பந்தாட்டம் விளையடினார்.  
ஒரு கூடைப்பந்து வீரராக, பெங்களூரு, இராட்டிரிய வித்யாலயா பொறியியல் கல்லூரியின் கூடைப்பந்தாட்ட அணியின் தலைவராக இருந்த கார்த்திகா, அணியை வெற்றிக்கு வழிநடத்தினார். மேலும் இவருக்கு விஸ்வேஸ்வரய்யா தொழில்நுட்பப் பல்கலைக்கழகத்தின் கோப்பை வழங்கப்பட்டது. கோடைகாலத்தில் துடுப்பாட்டமும் விளையாடியும் வருகிறார். மேலும் பெருநிறுவனஙகளுக்கிடையே நடக்கும் போட்டிகளிலும் பங்கேற்று வருகிறார்.  
2014 ஆம் ஆண்டில், இவர் துடுப்பாட்ட வீரரும், டென்ன்சு வீராருமான தனது கணவர் விஜயராகவனை மணந்தார்.
# கெந்திங் கிள்ளான்-பகாங் நெடுஞ்சாலை

**கெந்திங் கிள்ளான்-பகாங் நெடுஞ்சாலை** (ஆங்கிலம்: *Genting Klang–Pahang Highway*); (மலாய்: *Jalan Genting Klang Pahang*), என்பது மலேசியா கோலாலம்பூர் நகரில் உள்ள ஒரு முக்கியமான நெடுஞ்சாலை ஆகும். இதைப் பொதுவாக கூட்டரசு சாலை 2 என அழைப்பார்கள்.  
கெந்திங் கிள்ளான்-பகாங் நெடுஞ்சாலை பல நகர்ப்புறப் பகுதிகளையும்; மற்றும் குடியிருப்பு பகுதிகளையும் இணைக்கிறது. பெரும்பாலான உள்ளூர்வாசிகள் இதை நெடுஞ்சாலையாகக் கருதுவதில்லை.
# கெந்திங் கிள்ளான்-பகாங் நெடுஞ்சாலை

## பொது

கெந்திங் கிள்ளான்-பகாங் நெடுஞ்சாலை, பல வணிக நிறுவனங்கள் மற்றும் பல அடுக்குமாடி மனை வானளாவிகளைக் கொண்ட ஒரு பரபரப்பான சாலையாகும். இந்தச் சாலை துங்கு அப்துல் பல்கலைக்கழக மாணவர்களிடையே பிரபலமானது. இந்தச் சாலை பல முக்கியமான இடங்களைக் கடந்து செல்கிறது. அவற்றில் சில முக்கியமான இடங்கள்;  
- தித்திவங்சா
- செந்தூல்
- செதாபாக்
- தாமான் பி.ராம்லீ
- வங்சா மாஜு
- தாமான் பூங்கா ராயா
- தாமான் மெலாத்தி
- தாமான் பெர்மாத்தா
- உலு கிள்ளான்
- தாமான் மெலவாத்தி
# கெந்திங் கிள்ளான்-பகாங் நெடுஞ்சாலை

## கிழக்கு கடற்கரை விரைவுச்சாலை

கோலாலம்பூர் நகரத்தில் இருந்து பகாங் மற்றும் கிழக்கு கடற்கரைக்கு செல்லும் முக்கிய நுழைவாயில் என்பதால் இந்த சாலைக்கு கெந்திங் கிள்ளான்-பகாங் நெடுஞ்சாலை என்று பெயர் சூட்டப்பட்டது.  
இந்தச் சாலை கூட்டரசு சாலையின் ஒரு பகுதியாகும். அதே வேளையில், கிழக்கு கடற்கரை விரைவுச்சாலையின் 0&nbsp; மைல்கல் <code></code> இந்தச் சாலையில்தான் உள்ளது. 1980-களில் இந்த நெடுஞ்சாலை ஒற்றைப் பாதையில் இருந்து இரட்டைப் பாதையாக மேம்படுத்தப்பட்டது.
# கெந்திங் கிள்ளான்-பகாங் நெடுஞ்சாலை

## கிழக்கு கடற்கரை விரைவுச்சாலை

### ஆறுவழி இரட்டைப் பாதை

கோலாலம்பூர் நகர மையத்திற்கு செல்லும் பகாங் சாலையின் சுங்கச் சாவடி ஆகஸ்டு 1, 1995 முதல் இயங்கி வந்தது. 13 ஆகஸ்டு 2004 அன்று சாவடிக் கட்டணம் அகற்றப்படும் வரை வாகன ஓட்டிகள் ரிங்கிட் RM 0.50 கட்டணம் செலுத்தினார்கள். இந்த நெடுஞ்சாலை தற்போது கோலாலம்பூர் மாநகராட்சியால் பராமரிக்கப்படுகிறது.  
செதாபாக் முதல் கிள்ளான் கேட்ஸ் வரையிலான கெந்திங் கிள்ளான் சாலைப் பகுதி; நான்கு வழிச்சாலையில் இருந்து ஆறுவழி இரட்டைப் பாதையாக மேம்படுத்தப்பட்டது. மேம்படுத்தல் 2012-இல் தொடங்கப்பட்டு 2015-இல் நிறைவடைந்தது. முழு திட்டத்திற்கான மொத்தச் செலவு ரிங்கிட் RM **39.6** மில்லியன் ஆகும்.
# 1,2-இருகுளோரோ-1,1-இருபுளோரோயீத்தேன்

**1,2-இருகுளோரோ-1,1-இருபுளோரோயீத்தேன்** (*1,2-Dichloro-1,1-difluoroethane*) என்பது C<sub>2</sub>H<sub>2</sub>Cl<sub>2</sub>F<sub>2</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். ஆர்-132பி அல்லது எச்.சி.எப்.சி-132பி என்ற பெயர்களாலும் இச்சேர்மம் அழைக்கப்படுகிறது. ஓர் ஆலோ ஆல்க்கேன் என்றும் ஐதரோபுளோரோகார்பன் என்றும் இச்சேர்மம் வகைப்படுத்தப்படுகிறது. ஐதரோபுளோரோகார்பன்-134ஏ சேர்மத்தை உற்பத்தி செய்யும்போது ஓர் இடைநிலையாக 1,2-இருகுளோரோ-1,1-இருபுளோரோயீத்தேன் தோன்றுகிறது. உலக வானிலையியல் அமைப்பு மற்றும் பிற முகமைகளின் 2022 ஆம் ஆண்டு அறிக்கையின்படி, இது 0.038 ஓசோன் சிதைக்கும் திறனும் 100 ஆண்டுக்கு புவியை வெப்பமாக்கும் திறனுக்கு 332 புள்ளிகள் சாத்தியமும் கொண்டிருக்கிறது. வளிமண்டலத்தில் ஒரு டிரில்லியனுக்கு 0.17 பாகங்கள் வரையிலான செறிவுகளில் இச்சேர்மம் கண்டறியப்பட்டுள்ளது. ஒருவேளை மற்ற இரசாயனங்கள் உற்பத்தியின் போது இதன் பயன்பாடு காரணமாக இந்த செறிவு இருக்கலாம். பெரும்பாலான உமிழ்வுகள் கிழக்கு ஆசியாவில் இருந்து வருவதாகத் தெரிகிறது.
# சதுர்தச கோயில்

**சதுர்தச கோயில் (Chaturdasha Temple)** இந்தியாவின் திரிபுரா மாநிலம் அகர்த்தலாவில் உள்ளது. இந்து கோயிலான இது, திரிபுராவில் உள்ள கிராமக் குடிசைகளின் கூரைகளின் வடிவத்தில் திரிபுரி குவிமாடம் வடிவத்தில் உள்ளது. குவிமாடம் தூபி போன்ற அரைக்கோள கட்டமைப்பால் சூழப்பட்டுள்ளது. இவ்வடிவம் பௌத்த செல்வாக்கின் தடயங்களை வெளிப்படுத்துகிறது. இந்த கோயில் பதினான்கு தெய்வங்களின் நினைவாக கட்டப்பட்டுள்ளது. இவை அனைத்தும் சேர்ந்து சதுர்தச தேவதைகள் என்று அழைக்கப்படுகின்றன. கர்ச்சி பூசை திருவிழாவிற்காக பக்தர்கள் கோயிலுக்கு வருகை தருகின்றனர்.  
1760 ஆம் ஆண்டில் திரிபுரா மன்னர் கிருட்டிண மாணிக்யாவால் சதுர்தச கோயில் கட்டப்பட்டுள்ளது. அப்போது அகர்த்தலா திரிபுராவின் தலைநகரமாக மாறியிருந்தது.  
மே 2023 ஆம் ஆண்டு மே மாதத்தில் , திரிபுரா அரசு கோயில் மற்றும் தலைநகர வளாகத்தை புதுப்பிக்கத் தொடங்கியது.
# இலட்சுமி நாராயண் கோயில், அகர்தலா

**இலட்சுமி நாராயண் கோயில்** (*Lakshmi Narayan Temple, Agartala*) இந்தியாவின் திரிபுரா மாநிலத்திலுள்ள அகர்தலா நகரில் உள்ள இந்து கோயிலைக் குறிக்கிறது. உச்சயந்தா அரண்மனை மைதானத்தில் அமைந்துள்ள இக்கோயில், இந்து தெய்வீக தம்பதியரான இலட்சுமி நாராயணனுக்கு அர்ப்பணிக்கப்பட்ட இந்து கோயிலாகும். 1909 ஆம் ஆண்டு முதல் 1923 ஆம் ஆண்டு வரையிலான காலத்தில் மன்னராக இருந்த திரிபுரா மன்னர் பிரேந்திர கிசோர் மாணிக்யாவால் அவரது ஆட்சியின் போது இக்கோயில் நிறுவப்பட்டது. ஓவ்வோர் ஆண்டும் இக்கோயிலில் அம்பு பாச்சி என்ற திருவிழா நடைபெறுகிறது.
# இலட்சுமி நாராயண் கோயில், அகர்தலா

## வரலாறு.

ஒரு நூற்றாண்டுக்கு முன்பு திரிபுராவின் மன்னர் பிரேந்திர கிசோர் மாணிக்யா என்பவரால் இந்தக் கோயில் கட்டப்பட்டது.